Børne- og ungepolitikken 2015-18 - efter endt høring 
Sagsfremstilling 
82.                 Børne- og ungepolitikken 2015-18 - efter endt høring - Åbent 
  
  
SAGENS INDHOLD 
Børn og Skole fremlægger i denne sag forslag til Favrskov Kommunes Børne- og ungepolitik for 2015-2018 – 
’Sammen om Børn og Unge’ til godkendelse efter endt høring.  
  
Politikken tager udgangspunkt i en vision om, at børn og unge trives og udvikler sig til robuste og kompetente 
borgere. På den baggrund angives fem hjørnesten for arbejdet med børn og unge:  
  
· Kompetente børn og unge 
· Sunde børn og unge i trivsel 
· Fælles ansvar for læring, trivsel og dannelse 
· Dannelse i fællesskab  
· Støtte i fællesskabet 
  
Hjørnestenen understøttes af en række eksisterende politikker, strategier, handleplaner og tiltag på tværs af 
politikområder (Sundhed, Kultur og Fritid, Arbejdsmarked, Folkeskoler, Dagtilbud, Børn og Familie). De 
væsentligste af disse er vedlagt som bilag. Denne oversigt formidles sammen med Børne- og ungepolitikken på 
kommunes hjemmeside. Oversigten vil være et dynamisk værktøj, der opdateres i takt med, at nye og større tiltag 
vedtages og igangsættes. 
  
Forslaget til Børne- og ungepolitikken ’Sammen om Børn og Unge’ har været i høring i perioden 1.-30. april 2015. 
Der er afgivet 39 høringssvar. Høringssvarene og bilag med sammenfatning af disse er vedlagt.  
  
Børn og Skole har indarbejdet forslag til ændringer i politikken i forlængelse af høringen. Forslaget til Børne- og 
ungepolitikken vedlægges i to versioner. Dels som dokument med synlige ændringer og dels som politikken vil se 
ud, hvis Byrådet godkender ændringsforslagene i forlængelse af høringen.  
  
VURDERING 
I forslaget til Børne- og ungepolitik angiver Byrådet retningen for kommunens tilbud til børn og unge – fra 
sundhedspleje over dagtilbud, folkeskole og fritidstilbud til ungdomsuddannelse.  
 
Byråd 
24. juni 2015 
Sagsnr. 710-2012-
69442 
Dok.nr. 710-2015-
162553 
Sagsbehandler 
DPMJAL 
  
Tidl. politisk behandling 
BY, 24.03.15, pkt. 41 
Forventet sagsgang 
KF-U, BS-U, SS-U, AU, ØK, BY 
Lovgrundlag 
Lov om Social Service, Lov om Dagtilbud, Lov 
om Folkeskolen, Lov om Ungdomsskolen 
  
Sammen om Børn og Unge angiver også retningen for samspillet med forældre, foreninger, virksomheder og det 
samlede lokalsamfund. Retningen er formuleret i brede vendinger for at give mulighed for mange forskellige veje og 
metoder i arbejdet. Samtidig er politikken skrevet med få ord. Dette er valgt for at gøre politikken let at læse og let at 
huske. Endelig viser politikken sammenhængen mellem de forskellige hensigter, værdier og mål. 
  
Sammen om Børn og Unge bygger ovenpå Børne- og ungepolitikken 2011-2014 og de mange tiltag og resultater, 
som er opstået på baggrund af den.  
  
Endelig er retningen i den nye Børne- og ungepolitik bestemt af de forslag, som er indkommet gennem dialog med 
de mange interessenter omkring børn og unge. Især tre fokusområder fremtræder stærkere efter forslag fra 
bestyrelser, ledere og medarbejderrepræsentanter: 
  
· Politikken er formuleret som en samlet Børne- og ungepolitik for alle Favrskov Kommunes forvaltninger – ikke kun 
for Børn og Skole. Dette er ikke mindst vigtigt, fordi de forskellige forvaltningers tilbud er gensidigt afhængige.  
· Forældrenes betydning for børn og unges trivsel og udvikling fremhæves. Det er afgørende, at forældre er tydelige 
og ansvarlige voksne, der, definerer normer, sætter grænser og i det hele taget er rollemodeller for god adfærd og 
gensidig respekt mellem mennesker. 
· Børn og unges trivsel er en fælles opgave for hele lokalsamfundet. Derfor fremhæves samspillet med foreningslivet, 
virksomheder, ungdomsuddannelser og frivillige.  
  
Høringssvarene til Børne- og ungepolitikken er generelt meget positive. Især udtrykkes tilfredshed med formen på 
politikken, der giver retning frem for konkrete retningslinjer og med inddragelse af forældreperspektivet. Men også 
inddragelsen i forbindelse med politikkens tilblivelse er fremhævet positivt i høringssvarene.  
  
Et andet fokus i høringssvarene er, hvordan Børne- og ungepolitikken skal udmøntes i institutioner, skoler mv. 
Opmærksomhedspunktet hænger positivt sammen med den metode- og handlefrihed, som den bredt formulerede 
Børne- og ungepolitik giver. I forlængelse heraf det forestår et arbejde ved dagplejens, børnehavers og skolers 
bestyrelser m.fl. med at forankre politikken lokalt. Børn og Skole anbefaler, at lokale MED-udvalg og bestyrelser 
årligt drøfter udmøntningen af Børne- og ungepolitikken. 
  
Endelig er der i nogle høringssvar forslag til ændringer af konkrete formuleringer i politikken. I forlængelse heraf er 
følgende ændringer indarbejdet i politikken:  
  
· Hjørnesten ’Sunde børn og unge i trivsel’: Sætningen ’Alle omkring børn og unge skal bidrage til, at særligt 
udfordrede børn får kvalificeret støtte til deres fysiske, mentale og sociale udvikling’ ændres til: ’Alle omkring børn og 
unge skal bidrage til, at børn og unge får kvalificeret støtte til deres fysiske, mentale og sociale udvikling’. 
· Hjørnesten ’Støtte i fællesskabet’: Sætningen ’Ungdomskriminalitet skal forebygges gennem en tidlig og 
sammenhængende indsats. Børn og unge skal hjælpes tilbage til fællesskabet så hurtigt som muligt, hvis de har 
været involveret i kriminalitet’ ændres til: ’Vi ønsker at bidrage til en fortsat lav ungdomskriminalitet. Det gøres 
gennem en tidlig forebyggende og sammenhængende indsats. Børn og unge skal hjælpes tilbage til fællesskabet så 
hurtigt som muligt, hvis de har været involveret i kriminalitet’. 
· I hjørnestenen ’Fælles ansvar for læring, trivsel og dannelse’ er ordene ”viser livsmod” undladt. 
· Hjørnesten ’Støtte i fællesskabet’: ’Vi ønsker at støtte udfordrede børn og unge, så de får mulighed for at trives og 
udvikles. Udsatte børn og unge skal støttes i fællesskabet. Børn og unge skal opleve, at der er plads til forskellighed 
og mangfoldighed i fællesskaber, og de skal tilegne sig kompetencer til at indgå i relationer med forskellige 
mennesker’ ændres til: ’Vi ønsker at støtte alle børn og unge, så de får mulighed for at trives og udvikles. Det gælder 
både udsatte børn og unge og børn og unge med særlige behov. Alle børn og unge skal støttes i fællesskabet. Børn 
og unge skal opleve, at der er plads til forskellighed og mangfoldighed i fællesskaber, og de skal have mulighed for 
at tilegne sig kompetencer til at indgå i relationer med forskellige mennesker’. 
  
Ændringerne er fremhævet i det vedlagte bilag: ’Forslag til Børne- og ungepolitikken med ændringer’. Ændringerne 
er indarbejdet i det endelige forslag til Børne- og Ungepolitik. 
  
ØKONOMI 
Børne- og ungepolitikken skal udmøntes inden for de eksisterende økonomiske rammer.  
  
INDDRAGELSE 
Forslaget til Børne- og ungepolitikken var i høring fra 1.-30. april 2015 hos: 
  
· Bestyrelser og MED-udvalg ved institutioner og skoler 
· Den jyske Haandværkerskole, [adresse] og Favrskov Produktionsskole 
· Privatskoler og efterskoler i [adresse] 
· Folkeoplysningsudvalget 
· Handicaprådet 
· Øvrige ved Kultur og Fritid, Social og Sundhed og Job og Økonomi 
  
I høringsperioden afholdte Børn og Skole dialogmøde om forslag til Børne- og ungepolitikken med 
bestyrelsesformænd og ledere i dagtilbud og skole, og med friskoler og efterskoler i [adresse]. Her var 
det muligt at stille spørgsmål til politikken.  
  
Forud for høringen har skole- og forældrebestyrelser desuden været inddraget i prioritering af politikkens emner, 
værdier og retning. Herudover er tidligere versioner af forslaget til en ny politik drøftet med en referencegruppe 
bestående af ledere, tillidsrepræsentanter og chefer for de berørte afdelinger. Endelig er det foreliggende forslag 
rettet til efter præsentation for mødregrupper og dialog med [adresse] og Den jyske Haandværkerskole. 
  
INDSTILLING 
Direktøren for Børn og Skole indstiller til Byrådet: 
  
1.    At Byrådet godkender forslag til Børne- og ungepolitikken 2015-18. 
  
BESLUTNING 
  
Kultur- og Fritidsudvalget, 2. juni 2015: 
Fraværende: Nick Berg, Bo Gregersen 
  
Indstilles godkendt. 
  
Social- og Sundhedsudvalget, 2. juni 2015: 
Fraværende: Ingen 
  
Indstilles godkendt. 
  
Arbejdsmarkedsudvalget, 3. juni 2015: 
Fraværende: Ingen 
  
Indstilles godkendt. 
  
Børne- og Skoleudvalget, 4. juni 2015: 
Fraværende: Elsebeth Simonsen 
  
Indstilles godkendt. 
  
Økonomiudvalget, 16. juni 2015: 
Fraværende: Silas Lauridsen 
  
Indstilles godkendt. 
  
Bilag 
  
  
  
  
Byråd, 24. juni 2015: 
Fraværende: Elsebeth Simonsen 
  
Godkendt. 
Høringssvar 
710-2015-128197 
Opsamling på høringssvar vedr. Børne- og 
ungepolitikken 2015-18 
710-2015-9198 
Sammen om børn og unge_word udgave med 
ændringer efter høring 
710-2015-129292 
Sammen om børn og unge 
710-2015-142787 
